Document ID: 32004R0415

Uredba Komisije (ES) št. 415/2004
z dne 5. marca 2004
o spremembi Uredbe (ES) št. 2099/2002 Evropskega parlamenta in Sveta o ustanovitvi Odbora za varnost na morju in preprečevanje onesnaževanja z ladij (COSS) in o spremembi uredb o pomorski varnosti in preprečevanju onesnaževanja z ladij
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 2099/2002 Evropskega parlamenta in Sveta z dne 5. novembra 2002 o ustanovitvi Odbora za varnost na morju in preprečevanje onesnaževanja z ladij (COSS) in o spremembi uredb o pomorski varnosti in preprečevanju onesnaževanja z ladij [1] in zlasti člena 7 Uredbe,
ob upoštevanju naslednjega:
(1) Z Uredbo (ES) št. 2099/2002 je bil ustanovljen Odbor COSS.
(2) Vloga Odbora COSS je, da centralizira naloge odborov, ki so bili ustanovljeni na podlagi zakonodaje Skupnosti o varnosti v pomorskem prometu, preprečevanju onesnaževanja z ladij in o zaščiti pogojev za življenje in delo na ladjah.
(3) Vsa nova zakonodaja Skupnosti, sprejeta na področju pomorske varnosti, naj predvideva pomoč odbora COSS.
(4) Člen 6 Direktive 2002/6/ES Evropskega parlamenta in Sveta z dne 18. februarja 2002 o formalnostih poročanja za ladje, ki priplujejo v pristanišča držav članic Skupnosti in/ali izplujejo iz njih [2], predvideva, da Komisiji pomaga odbor, ustanovljen v skladu s členom 12(1) Direktive Sveta 93/75/EGS [3]. Ta odbor se v skladu z Uredbo (ES) št. 2099/2002 nadomesti z odborom COSS.
(5) Člen 28 Direktive 2002/59/ES Evropskega parlamenta in Sveta z dne 27. junija 2002 o vzpostavitvi sistema za nadzor plovbe in zbiranje informacij ter o razveljavitvi Direktive Sveta 93/75/EGS [4] določa, da Komisiji pomaga odbor.
(6) Člen 9 Uredbe (ES) št. 782/2003 Evropskega parlamenta in Sveta z dne 14. aprila 2003 o prepovedi organokositrovih spojin na ladjah določa, da Komisiji pomaga COSS [5].
(7) Člen 11 Direktive (ES) št. 2003/25 Evropskega parlamenta in Sveta z dne 14. aprila 2003 o posebnih zahtevah glede stabilnosti RO-RO potniških ladij določa, da Komisiji pomaga COSS [6].
(8) Člen 2(2) Uredbe (ES) št. 2099/2002 je treba v skladu s členom 7 navedene uredbe spremeniti, da bi zajel sklic na akte Skupnosti, ki so začeli veljati po sprejetju navedene uredbe in COSS-u podeljujejo izvedbena pooblastila.
(9) Ukrepi, ki jih predvideva ta uredba, so v skladu z mnenjem Odbora za varnost na morju -
SPREJELA NASLEDNJO UREDBO:
Člen 1
"(p) Direktiva 2002/6/ES Evropskega parlamenta in Sveta z dne 18. februarja 2002 o formalnostih poročanja za ladje, ki priplujejo v pristanišča držav članic Skupnosti in/ali izplujejo iz njih [7];
(q) Direktiva 2002/59/ES Evropskega parlamenta in Sveta z dne 27. junija 2002 o vzpostavitvi sistema za nadzor plovbe in zbiranje informacij ter o razveljavitvi Direktive Sveta 93/75/EGS [8];
(r) Uredba (ES) št. 782/2003 Evropskega parlamenta in Sveta z dne 14. aprila 2003 o prepovedi organokositrnih spojin na ladjah [9];
(s) Direktiva 2003/25/ES Evropskega parlamenta in Sveta z dne 14. aprila 2003 o posebnih zahtevah glede stabilnosti ro-ro potniških ladij [10]."
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. marca 2004

Labels: 20
7
13
8
15